
ΕΦΗΜΕΡΙΣ ΤΗΣ ΚΥΒΕΡΝΗΣΕΠΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΣΕΠΤΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1 ) 

Έγκριση πολεοδομικής μελέτης της περιοχής «Πάτημα» (πολεοδομική 

ενότητα 4) της κοινότητας Βριλησσίων {ν. Αττικής) και τροποποίηση 

του εγκεκριμένου ρυμοτομικού σχεδίου της ίδιας κοινότητας σε συνε¬ 
χόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 4, 5 
και 6), 7 (παρ. 1, 2 και 4) και 43 (παρ. 3). 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 
70. 

3. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 3, 6 (παρ. 1) 7,8,9 και 16. 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αρ. 71869/3127/24.10.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου της Κοινότητας Βριλησσίων (ν. Αττικής)» (ΦΕΚ 
1135/Δ/25.11.86), όπως τροποποιήθηκε με την υπ’ αριθ. 33727/ 
1688/3.6.87 απόφαση του Υπουργού Περιβάλλοντος, Χωροταξίας 
και Δημοσίων Έργων «Τροποποίηση της υπ’ αρ. 71869/3127/ 
24.10.86 απόφασης Υπουργού ΠΕ.ΧΩ.ΔΕ. «Έγκριση Γενικού Πολεο- 
δομικού Σχεδίου της κοινότητας Βριλησσίων (ν. Αττικής)» (ΦΕΚ 536/ 

Δ). 

6. Τις υπ’ αρ. 34/86, 201/86 και 233/86 γνωμοδοτήσεις του κοι¬ 
νοτικού συμβουλίου Βριλησσίων. 

7. Την υπ’ αρ. 2 συνεδρ. 29/25.9.86 γνωμοδότηση του Συμβουλίου 
Χωροταξίας, Οικισμού και Περιβάλλοντος νομαρχίας Ανατ. Αττι¬ 
κής. 

8. Τις υπ’ αρ. 15/1987 και 399/1987 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται: 1) το πολεοδομικό σχέδιο της περιοχής «Πάτημα) (πολεο¬ 
δομική ενότητα 4) της κοινότητας Βριλησσίων (ν. Αττικής) με τον καθο¬ 
ρισμό οικοδομήσιμων χώρων, οδών, πεζοδρόμων, χώρων πρασίνου, 
πλατείας, στάθμευσης αυτοκινήτων, δημοτικού σχολείου - νηπιαγω¬ 
γείου, παιδικού σταθμού, παιδικής χαράς, χώρου γυμνασίου, γυμνα¬ 
σίου - λυκείου, αθλητικών εγκαταστάσεων, κοινοτικού καταστήματος - 


κοινωφελών χρήσεων, κοινοτικών αθλητικών εγκαταστάσεων - κοινο¬ 
χρήστου πρασίνου, κοινοτικού γκαράζ και 2) η τροποποίηση του εγκε¬ 
κριμένου ρυμοτομικού σχεδίου της ίδιας κοινότητας σε συνεχόμενη πε¬ 
ριοχή, με τη μετατόπιση οικοδομικών και ρυμοτομικών γραμμών των 
οδών Πεντέλης, Ολύμπου και Β. Ηπείρου, όπως οι ρυθμίσεις αυτές φαί¬ 
νονται στα σχετικά δεκατρία (13) χρωματισμένα πρωτότυπα διαγράμ¬ 
ματα σε κλ. 1:500 που θεωρήθηκαν από τον Προϊστάμενο της Δ/νσης 
Πολεοδομικών Εφαρμογών με την υπ’ αρ. 49314/1987 πράξη του και 
που συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Η περιοχή, της οποίας το πολεοδομικό σχέδιο εγκρίνεται με το άρθρο 
1 παρ. 1 του παρόντος, υπάγεται ως προς την εισφορά σε γη στις διατά¬ 
ξεις των παρ. 4 και επόμενες του άρθρου 8 του ν. 1337/83. 

Άρθρο 3. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής «Πάτημα» της κοινότητας Βριλησσίων (ν. Ατ¬ 
τικής) της οποίας το πολεοδομικό σχέδιο εγκρίνεται με το άρθρο 1 του 
παρόντος. 

Άρθρο 4. 

Στους οικοδομήσιμους χώρους, πλην των χώρων ειδικών χρήσεων, 
που καθορίζονται με το άρθρο 1 του παρόντος επιτρέπονται οι κάτωθι 
χρήσεις: 

α) Κατοικίες και ξενώνες δυναμικού μικρότερου των 20 κλινών, 
β) Εμπορικά καταστήματα για την εξυπηρέτηση των καθημερινών 
αναγκών της περιοχής (όπως είδη διατροφής, ψιλικά, φαρμακεία, χαρ¬ 
τοπωλεία) εμβαδού μέχρι, 80 τ.μ. στο ισόγειο των κτιρίων, 
γ) Γραφεία και ιατρεία εμβαδού μέχρι 80 τ.μ. 

Οι παραπάνω χρήσεις (β) και (γ) αθροιστικά δεν μπορεί να καταλαμ¬ 
βάνουν επιφάνεια μεγαλύτερη από τα πενήντα τοις εκατό (50%) της 
ωφέλιμης επιφάνειας που προκύπτει από την εξάντληση του συντελεστή 
δόμησης. 

δ) Κτίρια εκπαίδευσης 
ε) Ιεροί ναοί 

στ) Κτίρια Κοινωνικής Πρόνοιας 

ζ) Κτίρια στάθμευσης και γήπεδα στάθμευσης 
η) Παιδικές χαρές 

θ) Επαγγελματικά εργαστήρια, όπως ορίζονται στην παρ. 6 του άρ¬ 
θρου 1 του π,δ/τος 84/84 και στην κατηγορία «Γενική Κατοικία» τςυ 
πίνακα της παράγρ. 2 του άρθρου 2 του παραπάνω π.δ/τος εκτός από 
τη δραστηριότητα «σφαγής ζώων και εκδοράς αυτών». 

Κάτ’ εξαίρεση και μόνο στα οικόπεδα που έχουν πρόσωπο στις οδούς 
Αναπαύσεως και Πεντέλης επιτρέπεται και η χρήση κατασκευής πρατη¬ 
ρίων υγρών καυσίμων. 

Άρθρο 5. 

Α. Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται ως εξής: 

1) Ελάχιστο πρόσωπο: είκοσι (20) μέτρα 

Ελάχιστο εμβαδόν: χίλια (1000) τ.μ. 

2) Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα όπως εμφανίζονται 
στην οριστική πράξη εφαρμογής της πολεοδομικής μελέτης με όποιες 
διαστάσεις και αν έχουν. 

3) Επιπλέον των διατάξεων των παρ. 1 και 2 τα οικόπεδα θεωρού¬ 
νται άρτια και οικοδομήσιμα εφόσον μέσα στο οικοδομήσιμο τμήμα 
τους, εγγράφεται κάτοψη κτιρίου με ελάχιστη επιφάνεια 50 μ 2 και ελά¬ 
χιστη διάσταση πέντε (5) μέτρα. 

4. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

5) Συντελεστής δόμησης: ογδόντα εκατοστά (0,80). 

'6) Κατ’ εξαίρεση των προηγουμένων παραγράφων 4 και 5 ορίζεται: 

-συντελεστής δόμησης 1.20 και μέγιστο ποσοστό κάλυψης 60% για 
οικόπεδα εμβαδού μικρότερου των 150 μ 2 εφόσον η συνολική επιφάνεια 
ορόφων δεν υπερβαίνει τα 120 μ 2 . Η εξαίρεση αυτή έχει εφαρμογή μόνο 
σε οικόπεδα που έχουν προκόψει από κατάτμηση μέχρι της 10.3.1982. 

7) Μέγιστο ύψος των κτιρίων οκτώ και μισό (8,5) μέτρα. 

Β. Οι όροι και περιορισμοί δόμησης των χώρων ειδικών χρήσεων που 
καθορίζονται με το άρθρο 1 παρ. 1 του παρόντος, ορίζονται ως εξής: 

1. Χώρων δημοτικού σχολείου - νηπιαγωγείου, γυμνασίου, λυκείου 
και αθλητικών εγκαταστάσεων. 

-Μέγιστο ποσοστό κάλυψης σαράντα τοις εκατό (40%) της επιφά¬ 
νειας εκάστου χώρου. 

-Συντελεστής δόμησης 0,40 

-Μέγιστο επιτρεπόμενο ύψος των κτιρίων έντεκα (11) μέτρα. 

2. Χώρων κοινοτικού καταστήματος - κοινωφελών χρήσεων (ΟΤ 
365) 

-Μέγιστο ποσοστό κάλυψης σαράντα τοις εκατό (40%) της επιφά¬ 
νειας του χώρου. 

-Συντελεστής δόμησης 0,60. 

-Μέγιστο επιτρεπόμενο ύψος δέκα πέντε (15) μέτρα. 

Σε περίπτωση στεγαστικού προγράμματος στον παραπάνω χώρο 
σύμφωνα με το άρθρο 6 παρ. 6 του ν.1337/83 όπως ισχύει ο συντελε¬ 
στής δόμησης ορίζεται σε 2,40 με μέγιστο ποσοστό κάλυψης 70% και 
μέγιστο επιτρεπόμενο ύψος κτιρίων 24 μέτρα. 

3. Χώρου κοινοτικού γκαράζ 

-Μέγιστο ποσοστό κάλυψης εβδομήντα τοις εκατό (70%) της επιφά¬ 
νειας του χώρου. 

-Συντελεστής δόμησης 0,60. 


-Μέγιστο ποσοστό ύψος δέκα πέντε (15) μέτρα. 

4. Χώρων παιδικού σταθμού 

-Μέγιστο ποσοστό κάλυψης σαράντα τοις εκατό (40%) της επι¬ 
φάνειας του χώρου. 

-Συντελεστής δόμησης 0,60. 

-Μέγιστο επιτρεπόμενο ύψος των κτιρίων οκτώ (8) μέτρα. 

Γ. - Επιπλέον των αναφερομένων όρων δόμησης στις παρ. Α και Β κα- 
θορίζοται και τα εξής: 

1. Τα κτίρια τοποθετούνται μέσα στο κόκκινο περίγραμμα, όπως φαί¬ 
νεται στα ίδια διαγράμματα. 

2. Πάνω από το μέγιστο ύψος των κτιρίων επιτρέπεται η κατασκευή 
στέγης μεγίστης κλίσης (30%) και ύψους μέχρι 2 μέτρα καθώς και η 
κατασκευή συμπαγούς στηθαίου ή υδατοδεξαμενής και καπνοδόχου 
ύψους μέχρι 1 μέτρο. 

3. Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙ5). 

4. Επιτρέπονται οι ηλιακοί συλλέκτες με την προϋπόθεση να προσαρ¬ 
μόζονται αρχιτεκτονικά στην επικάλυψη του κτιρίου. 

5. Απαιτείται έγκριση της Επιτροπής Πολεοδομικού και Αρχιτεκτο¬ 
νικού Ελέγχου (ΕΠΑΕ) για τα κτίρια που ανεγείρονται στα οικόπεδα 
που έχουν πρόσωπο στις λεωφόρους Πεντέλης και Αναπαύσεως και για 
τα κοινωφελή κτίρια. 

Άρθρο 6. 

1. Χρήσεις που υπάρχουν κατά τη δημοσίευση του παρόντος και απα¬ 
γορεύονται από τις διατάξεις του ανωτέρου άρθρου 4 πρέπει να απομα¬ 
κρυνθούν εντός 3 ετών από την κύρωση της πράξης εφαρμογής. 

2. Κατά παρέκκλιση των προηγουμένων διατάξεων υφιστάμενες 
στην περιοχή χρήσεις περίθαλψης καθώς και οι χρήσεις που υπάρχουν 
στις οδούς Πεντέλης και Ολύμπου, για τις οποίες έχει χορηγηθεί άδεια 
λειτουργίας μέχρι τη δημοσίευση του παρόντος δ/τος, διατηρούνται. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 11 Αυγούστου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΙ & ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

